Space Jam

Space Jam er en amerikansk animert eventyrkomedie og familiefilm fra 1996. Filmen blander animerte figurer og levende mennesker. Animasjonsfigurene er Looney Tunes-figurer som Snurre Sprett og Daffy Duck. Hovedrollen spilles av Michael Jordan. Filmen ble regissert av Joe Pytka. 

 Om filmen 
Space Jam var den første Looney Tunes-filmen som ble vist på kino i Norge. Filmen hadde premiere på norske kinoer den 21. februar 1997.

Filmen gikk på kino i Norge med original (engelsk) tale, og ble ikke dubbet på norsk før den kom ut på VHS senere i 1997

 Sammendrag 
Når Snurre Sprett og resten av Looney Tunes må spille mot «Nerdlucks» i en basketballkamp som vil avgjøre deres skjebne, søker de hjelp hos NBA-stjernen Michael Jordan. Taper de, ender de opp som attraksjoner på en fjerntliggende galakse ved navn Moronfjellet.

 Handling 
I 1973 forteller en ung Michael Jordan til faren sin at han ønsker å spille basketball ved University of North Carolina på Chapel Hill, og deretter få en plass i National Basketball Association. I 1993 holder Michael Jordan en pressekonferanse hvor han kunngjør at han ønsker å pensjonere seg fra profesjonell basketball, for å begynne en karriere innen baseball. I mellomtiden, i det ytre rom, er fornøyelsesparken Moron-fjellet (eng.: Moron Mountain) bygd ferdig. Parkens eier, Mr. Swackhammer, sender sine håndlangere, såkalte «nerdlucks», til jordkloden for å bortføre Looney Tunes-figurene, slik at de kan bli en attraksjon i parken. 

Men Snurre Sprett og de andre i Looney Tunes utfordrer dem til en omgang basketball. Nerdlucks forvandler seg til store, muskuløse og talentfulle basketballspillere, og kaller seg selv Monstars. Parallelt er Michael Jordan i ferd med å spille golf med blant andre Bill Murray og Larry Bird, men plutselig detter Jordan ned i et stort hull, og inn i Looney Tunes' verden. Gjengen forklarer Jordan hva som står på spill, og han hjelper dem med å bygge opp laget «Tune Squad». Han forsøker også å hjelpe dem med trening og utstyr. En kaninfrøken som heter Lola Bunny blir etterhvert med på Looney Tunes-laget, og Snurre Sprett forelsker seg i henne. Lola viser seg å være et basketballtalent som kun Michael Jordan kan utkonkurrere.

Under basketkampen dominerer Monstars første runden, hva som svekker selvtilliten til Tune Squad. Under pausen klarer Snurre å forbedre deres selvtillit med vann som han kaller «Michael Jordan superhemmelige drikkevann». Samtidig har Stan funnet ut kilden til talentet til Monstars, og informerer Tune Squad. De gjør det bedre under andre halvdel ved å bruke tegnefilmfysikk («cartoon physics»). Under en timeout foreslår Michael til Swackahmmer at han blir en ny attraksjon på Moron-fjellet hvis Monstars vinner. Når de blir enige om avtalen, blir Monstars  svært voldelige på ordre fra Swackhammer, og skader meseparten av Tune Squad.

Men med ti sekunder igjen av spillet, ligger Tune Squad under med kun ett poeng. Bare Michael, Snurre, Lola og Daffy er istand til å spille. Så dukker Bill Murray uforventet opp og blir med på laget. I løpet av de siste sekundene blir Jordan dyttet tilbake fra kurven av Monstars. Så foreslår Snurre å bruke tegnefilmfysikk til å strekke ut armene sine og ta slam dunk, hva som gir dem seieren i siste liten. Monstars får kjeft av Swackhammer for å ha tapt spillet, og nerdluckene ber om å bli med Looney Tunes, og hjelper Michael og Stan med å komme tilbake til jorden.

 Utgivelser i Norge 
Space Jam har i Norge blitt utgitt med norsk tale på VHS i 1997, DVD i 2004, Blu-Ray i 2011 og 4K UHD Blu-Ray den 19. juli 2021. Filmen finnes i dag også på diverse strømmetjenester.

Rolleliste

 Rolle  Skuespiller  Norske stemmer Michael Jordan Seg selv  Magne LindholmMichael Jordan (10 år gammel)Brandon Hammond Stan Podolak Wayne Knight Ingolf KarinenJames JordanThom BarryTrond BrænnePatrick EwingSeg selvTrond BrænneBill MurraySeg selvEindride EidsvoldLarry BirdSeg selvNicolay Lange-NielsenCharles BarkleySeg selvMorten RøhrtShawn BradleySeg selvHåvard BakkeMuggsy BoguesSeg selvPer SkjølsvikMarcus JordanEric GordonJasmine JordanPenny Bae BridgesLarry JohnsonSeg selvØystein RøgerJeffrey JordanManner WashingtonEirik Espolin JohnsonDommer i NBA matchJames O'DonnellHelge Winther LarsenJuanita Jordan (kona til Michael)Theresa RandleUnn Vibeke HolCharlesFrank Welker[Ikke dubbet]NyhetsankerukjentRune AlstedtNyhetsanker 2Håvard BakkeBasketjenteNicky McCrimmonJannike KruseDoktorMichael AlaimoSpåkoneukjentUnn Vibeke Hol Snurre Sprett  Billy West  Harald Mæle Daffy Duck  Dee Bradley Baker Kim Fangen Elmer Midd  Billy West  Trond Brænne Taz  Dee Bradley Baker Harald Mæle Marvin Marsmann Bob Bergen Rune Alstedt Besta June Foray  Kari Ann Grønsund  Pip  Bob Bergen Lena Meieran Stinkdyret Pepé  Maurice LaMarche Per Christian EllefsenHannibal Hanefar Bill Farmer  Ivar Nørve Pelle Pigg Bob Bergen Kim Fangen Sylvester Bill Farmer  Helge Winther Larsen Barte-Sam Bill Farmer  Hallvard Lydvo Mr Swackhammer  Danny Devito  Harald Mæle Lola Sprett Kath Soucie Lena MeieranBippe StankelbeinPaul Julian (arkiv opptak)[Ikke dubbet]Heks HazelJune ForayKari Ann GrønsundBertieBob BergenHarald MæleHubieBob BergenHelge Winther LarsenSnifflesColleen WainwrightAksel HennieBarnyard DawgBob BergenHelge Winther LarsenBeaky BuzzardAksel HennieNerdluck PoundJocelyn BlueKari-Ann GrønsundMonstar PoundDarnell SuttlesHarald MæleNerdluck BupkusCatherine ReitmanKim FangenMonstar BupkusDorian HarewoodHelge Winther-LarsenNerdluck NawtColleen WainwrightLena MeieranMonstar NawtTK CarterKim FangenNerdluck BlankoCharity JamesAksel HennieMonstar BlankoSteve KehelaNicolay Lange-NielsenNerdluck BangJune MelbyUnn Vibeke HolMonstar BangJoey CamenTrond BrænneKunde på Moron FjelletJansen PanettiereAksel HennieCharlie HundFrank WelkerOksen ToroDee Bradley Baker[Ikke dubbet]AnnonsererSteve KehelaHarald MæleBasketball video kommentator?Harald Mæle
Per Ulv, Speedy Gonzales, Sylvester Jr, Pete Puma, Penelope Pussycat og mange andre Looney Tunes karakterer er også med i filmen, men uten noen dialog.

 Oppfølger 
I 2021 kom oppfølgeren kalt Space Jam: En ny legende.

 Andre media 

 Flipperspill 
Flipperspill med tema fra filmen ble lagd i desember 1996.

 Konsoll og PC 
Da filmen var ny ble det også utgitt et spill med samme navn som filmen til Playstation, Sega Saturn og PC. Forskjellene mellom de ulike plattformene er minimale. Spillet var et basketballspill som lignet på NBA Jam. I spillet kan man spille som enten Tune Squad eller Monstars med standard basketregler. 

Spillbare figurer fra laget Tune Squad
 Michael Jordan
 Snurre Sprett
 Lola Sprett
 Pelle Pigg
 Sylvester
 Elmer Midd
 Per Ulv
 Barte Sam
 Stinkdyret Pepe
 Hannibal Hanefar

På Monstars-laget er alle spillerne fra filmen spillbare.

I tillegg var det forskjellige minispill før og mellom basketkampene:
 Et der man spiller som Daffy Duck og leter etter skoene til Michael Jordan i huset hans, samtidig som man må passe på å ikke bli bitt av hunden hans og må få tak i flere joggesko enn Nerdluck Blanco. Dette minispillet spilles før basketkampen starter.
 Etter andre omgang spiller man et minispill der Snurre må finne vannflasker med Michaels hemmelige drikk.
 Hall of Hijinx, der man spiller som Lola og må skyte blinker med basketballer og få så mange poeng som mulig.
 Space Race, der man spiller som Speedy Gonzales og må komme først til målstreken i et verdensromløp.
 Shoot Out, der man spiller som Barte-Sam og spiller 1-mot-1 mot en Monstar.

 Blad 
I 1996 ble det gitt ut et blad parallelt med filmen. Bladet het Space Jam, og hadde samme handling som filmen.

 Referanser 

 Eksterne lenker 



Kategori:Animasjonsfilmer fra USA
Kategori:Sportsfilmer fra USA
Kategori:Filmer fra 1996
Kategori:Looney Tunes
Kategori:Engelskspråklige filmer
Kategori:Eventyrfilmer fra USA
Kategori:Filmkomedier fra USA
Kategori:Familiefilmer fra USA